In domine Domini amen. Anno Incarnationis eiusdem millesimo ducentesimo nonagesimo secundo mense decembri; ego Melineta uxor Bartholemeti Cheurot de Cutigneio notum facio uniuersis præsentes litteras inspecturis quod ego sponte prouide considerata utilitate mea et commodo euidenti laude et assensu prædicti mariti mei uendo concedo et in perpetuum quitto pro me et meis uiris religiosis abbati et conuentui Sancti Stephani Diuionensis pro se et eorum successoribus duas petias terrarum sitas in finagiis de Cutigneio et de Cheuigneo, una ubi dicitur en Champson iuxta nemus de Ioceal et terram dictorum religiosorum, et alia ibidem iuxta terram Andræ Losici de Cheuigneo et terram dictorum religiosorum pretio trigenta librarum Uiennensium, mihi a dictis religiosis in pecunia numerata solutarum de quibus teneo me plenarie pro pagata quare de duabus prædictis petiis terrarum deuestio me et heredes meos, et dictos religiosos et eorum successores investio corporaliter de eisdem; hanc autem uenditionem ego præfatus Bartholemetus uolo laudo et approbo et hiis omnibus prædictis meum assensum præbui et consensum; et insuper nos prædicti coniuges tenemur ex parto et promittimus pro nobis et nostris heredibus per iuramentum nostrum et sub obligatione omnium bonorum dictas terras liberas pro recta decima dictis religiosis et suis successoribus contra omnes perpetuo et firmiter garantire nostris sumptibus propriis et expensis et facere et præstare quidquid in causa euictionis debet fieri et præstari. Renuntiantes insuper in hoc facto exceptionibus doli et in factum non numeratæ et non habitæ pecuniæ, deceptionis in aliquo omni iuri in fauorem mulierum introducto, et omnibus quæ contra tenorem præsentium possem obiici seu dici; et ad prædicta tenenda, uolumus nos compelli et ad præmissorum obseruantiam tanquam ex se adiudicata per curiam domini ducis Burgundiæ cuius iuridictioni quo ad hoc supponimus nos et nostros heredes. In quorum testimonium litteris istis sigillum dictæ curiæ rogauimus apponi. Actum in præsentia Hugonis de Cabilone, notarii Diuionis, Hugoneti Lætalenet, et Briconis de Arbusio testium ad hoc uocatorum. Anno et mense predictis.